Source: http://www.bihon.ro/csm-a-pierdut-primul-meci/news-20110109-03534278
Timestamp: 2018-07-22 16:47:47+00:00

Document:
CSM a pierdut primul meci - BIHON
CSM a pierdut primul meci
9. ianuarie 2011 14:59
Într-un joc de pregătire, baschetbaliştii orădeni au cedat cu 85-91 în faţa timişorenilor.
Baschetbalistii de la CSM Oradea şi-au intensificat pregătirile şi au susţinut un joc de verificare în faţa colegei de campionat BC Timisoara. Veniţi după un turneu susţinut în Ungaria, bănăţenii au reuşit să se impună la şase puncte diferenţă, scor 91-85. Decisiv s-a dovedit a fi primul sfert, câştigat de oaspeţi la 16 puncte. Cursa de urmărire a bihorenilor nu a fost încununată de succes în ciuda finalului mai bun.
Antrenorul Cristian Achim a concluzionat la finalul jocului. „Au apărut problemele la care mă aşteptam şi care ţin de faptul că noi venim după o săptămână de pregătire fizică, iar o parte dintre străini nu au prins primele zile de antrenamente. A fost un meci de pregătire bun după pauza de iarnă. Mi-am propus să rulez tot lotul şi fiecare jucător să joace cel puţin zece minute. Am reuşit acest lucru, cu excepţia unui singur jucător, dar e important că au jucat toţi”, a spus cel mai bun tehnican din 2010. Astăzi de la ora 17, baschetbaliştii orădeni joacă un amical în deplasare cu U Mobitelco Cluj-Napoca, a treia clasată în Divizia A. Va fi ultima verificare înainte de debutul returului, orădenii urmând să evolueze sâmbătă, de la ora 18, în deplasare cu CSM Bucureşti.
CSM Oradea – BC Timişoara 85-91 (10-26, 15-13, 24-26, 36-26)
CSM Oradea: Stretea, Ştefan, Szijarto 3 (1×3), Maric 7 (1×3), Paşca 3 (1×3), Pascu, Topcov 7, Torok 4, Mandic 18 (3×3), Lazar 4, Mitchell 15 (3×3), Schachtner 24 (2×3). Antrenor: Cristi Achim
BC Timişoara: Dzambic 15 (2×3), D. Andrei 2, Pesic 24 (2×3), Markovic 10 (1×3), Miskovic 4, Habus 15 (4×3), Păltinişanu 16. Antrenor: Dragan Petricevic
Arbitri: Alin Roşu şi Toth Tamas.
Taguri: baschet, bc timisoara, csm oradea

References: CSM 
 CSM 
 CSM 

CSM 

CSM 
 csm